Aryna Sabalenka

Aryna Sjarhejeuna Sabalenka (; s. 5. toukokuuta 1998 Minsk) on valkovenäläinen tennispelaaja. Hän on sijoittunut parhaimmillaan kaksinpelissä Yhdysvaltain avoimissa 2023 toiseksi ja nelinpelissä 19:nneksi kesäkuussa 2019. Hän on voittanut kaksinpelissä kolmetoista WTA-turnausta ja nelinpelissä kaksi.

Vuonna 2016 Sabalenka nousi maailmanlistalla sijalta 548 sijalle 155. WTA-tason turnauksen pääsarjassa hän pelasi ensimmäisen kerran helmikuussa 2017 Dubaissa. Samana vuonna hän pelasi Fed Cupissa ja ratkaisi historiallisen finaalipaikan Valko-Venäjälle. Grand Slam -turnauksen pääsarjassa Sabalenka pelasi ensimmäisen kerran Wimbledonissa 2017, jossa hän eteni toiselle kierrokselle. Lokakuussa 2017 Sabalenka pelasi ensimmäisen kerran WTA-turnauksen loppuottelussa Tianjinissä. Loppuottelussa hän hävisi Marija Šarapovalle tiukan kaksieräisen ottelun päätteeksi. Hän nousi turnauksen jälkeen ensimmäisen kerran maailmanlistan 100 parhaan joukkoon.

Sabalenka on voittanut kaksitoista WTA-turnausta kaksinpelissä, viimeisimpänä Australian avointen voitto vuonna 2023. Yhdysvaltain avoimissa 2023 hän hävisi Coco Gauffille loppuottelussa erin 1–2 (6–2, 3–6, 2–6), mutta nousi siitä huolimatta ensimmäistä kertaa urallaan maailmanlistalla sijalle 1.

Lähteet

Aiheesta muualla 

Valkovenäläiset tennispelaajat
Vuonna 1998 syntyneet
Elävät henkilöt